Τσεχική Ακαδημία Επιστημών

Η Τσεχική Ακαδημία Επιστημών (τσεχ. Akademie věd České republiky, συντομογρ. AV ČR) ιδρύθηκε το 1992 από το Τσεχικό Εθνικό Συμβούλιο ως το τσεχικό διάδοχο ίδρυμα της πρώην Τσεχοσλοβακικής Ακαδημίας Επιστημών μετά τη διάσπαση της Τσεχοσλοβακίας σε Τσεχία και Σλοβακία. Ωστόσο η παράδοσή της ανιχνεύεται στο απώτερο παρελθόν, καθώς μπορεί να θεωρηθεί η συνέχεια της Βασιλικής Εταιρείας Επιστημών της Βοημίας που ιδρύθηκε το 1784 και της «Τσεχικής Ακαδημίας Επιστημών, Γραμμάτων και Τεχνών του Αυτοκράτορα Φραγκίσκου Ιωσήφ» που ιδρύθηκε το 1890. Σήμερα η Τσεχική Ακαδημία Επιστημών είναι το ηγετικό δημόσιο ίδρυμα πλην πανεπιστημίων που διεξάγει επιστημονική έρευνα στην Τσεχία. Τα ινστιτούτα του διεξάγουν τόσο βασική όσο και στρατηγικώς επιλεγμένη εφαρμοσμένη έρευνα. Σήμερα η Ακαδημία διαθέτει και διοικεί ένα δίκτυο από 60 ερευνητικά ινστιτούτα και πέντε υποστηρικτικές μονάδες, απασχολώντας συνολικώς 6.400 ανθρώπους, εκ των οποίων πάνω από τους μισούς είναι ερευνητές και κάτοχοι διδακτορικού. Το γραφείο διοικήσεως της Ακαδημίας και σαράντα από τα ερευνητικά ινστιτούτα βρίσκονται στην πρωτεύουσα της Τσεχίας Πράγα, ενώ τα υπόλοιπα ινστιτούτα είναι διάσπαρτα σε διάφορα μέρη της χώρας. Το 2010 η Ακαδημία υιοθέτησε μια πολιτική ανοικτής προσβάσεως, ώστε να καταστήσει τα εξαγόμενα των ερευνών της δωρεάν διαθέσιμα για ανάγνωση και χρήση. Δομή και ινστιτούτα της Ακαδημίας Η Τσεχική Ακαδημία Επιστημών διαιρείται σε τρεις «περιοχές» επιστημών και η καθεμιά από αυτές σε τρεις τομείς. Ο καθένας από τους τομείς αυτούς έχει μεταξύ τεσσάρων και οκτώ ινστιτούτων. Αλλά και το κάθε ινστιτούτο υποδιαιρείται περαιτέρω σε τμήματα, εργαστήρια ή ομάδες εργασίας, αναλόγως με το μέγεθος και τη θεματική του. Περιοχή των Επιστημών της άβιας ύλης Τομέας 1: Μαθηματικά, Φυσική και Πληροφορική Αστρονομικό Ινστιτούτο (Astronomický ústav), ιδρύθηκε το 1954 Ινστιτούτο Φυσικής Ινστιτούτο Μαθηματικών Ινστιτούτο Επιστήμης Υπολογιστών (ICS) Ινστιτούτο Πυρηνικής Φυσικής Ινστιτούτο Θεωρίας της πληροφορίας και Αυτοματισμού (UTIA), ιδρύθηκε το 1959 Τομέας 2: Εφαρμοσμένη Φυσική Ινστιτούτο Φωτονικής και Ηλεκτρονικής Ινστιτούτο Φυσικής των υλικών Ινστιτούτο Φυσικής Πλάσματος Ινστιτούτο Υδροδυναμικής Ινστιτούτο Επιστημονικών οργάνων Ινστιτούτο Θερμομηχανικής Ινστιτούτο Θεωρητικής και Εφαρμοσμένης Μηχανικής Τομέας 3: Γεωεπιστήμες Ινστιτούτο Γεωφυσικής (GFÚ), ιδρύθηκε το 1920 ως το Κρατικό Ινστιτούτο Γεωφυσικής Ινστιτούτο Γεωλογίας Ινστιτούτο Φυσικής της Ατμόσφαιρας, ιδρύθηκε το 1964 Τμήμα Διαστημικής Φυσικής, όπου και ο υπερυπολογιστής Amalka Ινστιτούτο Γεωδυναμικής Ινστιτούτο Δομής και μηχανικής των πετρωμάτων Περιοχή των Βιολογικών και Χημικών Επιστημών Τομέας 4: Χημικές Επιστήμες Ινστιτούτο Ανόργανης Χημείας Ινστιτούτο Φυσικοχημείας «Γ. Χεϋρόφσκυ» (Ústav fyzikální chemie Jaroslava Heyrovského, JHI ή UFCH JH), ιδρύθηκε το 1972 από συγχώνευση του Ινστιτούτου Φυσικοχημείας και του Ινστιτούτου Πολωσιγραφίας Ινστιτούτο των Θεμελίων των χημικών διεργασιών, ιδρύθηκε το 1960 Ινστιτούτο Αναλυτικής Χημείας Ινστιτούτο Μακρομοριακής Χημείας Ινστιτούτο Οργανικής Χημείας και Βιοχημείας Τομέας 5: Βιολογικές και Ιατρικές Επιστήμες Ινστιτούτο Βιοφυσικής Ινστιτούτο Βιοτεχνολογίας Ινστιτούτο Φυσιολογίας Ινστιτούτο Μικροβιολογίας Ινστιτούτο Πειραματικής Βοτανικής Ινστιτούτο Πειραματικής Ιατρικής Ινστιτούτο Μοριακής Γενετικής Ινστιτούτο Φυσιολογίας και Γενετικής των Ζώων Τομέας 6: Βιολογικές και Οικολογικές Επιστήμες Κέντρο Βιολογίας Ινστιτούτο Βοτανικής Ινστιτούτο Βιολογίας των Σπονδυλωτών Ινστιτούτο Συστημικής Βιολογίας και Οικολογίας Περιοχή των Ανθρωπιστικών και Κοινωνικών Επιστημών Τομέας 7: Κοινωνικές και Οικονομικές Επιστήμες Ινστιτούτο Οικονομικών (EI), όπου υπάγεται το Κέντρο Οικονομικών Ερευνών και Μεταπτυχιακής Εκπαιδεύσεως (CERGE), που ιδρύθηκε το 1991 Ινστιτούτο Ψυχολογίας Ινστιτούτο Κοινωνιολογίας Ινστιτούτο Κράτους και Νόμων Τομέας 8: Ιστορία Ινστιτούτο Αρχαιολογίας της Πράγας Ινστιτούτο Αρχαιολογίας του Μπρνο Ινστιτούτο Ιστορίας Ινστιτούτο και Αρχεία Μάζαρικ Ινστιτούτο Ιστορίας της Τέχνης Ινστιτούτο Σύγχρονης Ιστορίας Τομέας 9: Επιστήμες του ανθρώπου και Φιλοσοφία Ινστιτούτο Εθνολογίας Ινστιτούτο Φιλοσοφίας Κέντρο Μεσαιωνικών Μελετών (Πράγα) Ινστιτούτο Ανατολικών Μελετών (ASCR) Ινστιτούτο Σλαβονικών Μελετών Ινστιτούτο Τσεχικής Γραμματείας Ινστιτούτο Τσεχικής Γλώσσας (Ústav pro jazyk český), ιδρύθηκε το 1946 Παραπομπές Πηγές και βιβλιογραφία Franc, Martin· Mádlová, Vlasta (2014). The History of the Czech Academy of Sciences in Pictures / Dějiny Akademie věd v obrazech (στα αγγλικά και τσέχικα). Πράγα: Academia. ISBN 9788020023407. Εξωτερικοί σύνδεσμοι Επίσημος ιστότοπος